il-limiti tal- Parroċċa ta' San Ġorġ Martri f'Hal Qormi niltaqgħu ma' għadd ġmielu ta' Knejjes żgħar li nbnew tant snin ilu. Dawn il-Knejjes żgħar huma patrimonju mprezzabbli kemm f'dik li hija storja, kif ukoll fl-għadd kbir ta' Opri Sagri b'valur artistiku għoli li nsibu fihom. F'waħda minn dawn il-Knejjes li hija ddedikata lill San Franġisk ta' Paola hemm numru minn dawn l-opri. Fost dawn hemm kwadru nteressanti li s-suġġett tiegħu ma' tantx huwa komuni peress li fih hemm flimkien il-figuri ta' Sant'Anna u Santa Katerina. Din il-Knisja hija Gust Patronat tal-Familja Testaferrata. Nbniet minn Franġisk Casha Cuschieri Testaferrata flimkien mat-tifel tiegħu Dun Ġorġ lejn is-sena 1707. Biswit din il- Knisja hemm oħra iżgħar iddedikata lil Marija Annunzjata mibnija fis-sena 1790 minflok oħra li kien hemm qabilha fl'istess post. Matul is-snin il-familja għamlet minn kollox biex din il-Knisja ta' San Franġisk ta' Paola tkun armata b'dak kollu li jinħtieġ. Għal dan il-għan ġew imqabbda l-aqwa artisti ta' dak iż-żmien biex jagħmlu l-kwadri li hemm fiha. Il-kwadru ta' Santa Katerina flimkien ma Sant'Anna huwa xogħol t'artist mhux magħruf u x'aktarx li tpinġa lejn l-ewwel snin tas-seklu tmintax. Wieħed jinnota l-influwenza artistika li kien ħalla warajh fuq artisti oħrajn il-pittur ċelebri Mattia Preti. Dan narawh mhux biss f'dan il-Kwadru ta' Santa Katertina, iżda wkoll fi Kwadru ieħor li hemm ħdejh u li fih hemm il-figura ta' Sant'Andrija. Jeżisti xebħ kbir bejn dan il-kwadru u dak ta' Sant'Andrija li hemm fil-Knisja ta' Santa Katerina fiż-Żurrieq li huwa xogħol ta' Mattia Preti. Iż-żewġ uċuh ta' Santa Katerina u Sant' Anna huma wkoll familjari ma dawk li naraw fi kwadri oħrajn ta' Preti. Kemm il-kompożizzjoni tal-kwadru kif ukoll il-panneġġi tal-ilbies u Kwadru bi Xbieha ta' Sta. Katerina fil-Knisja ta' San Franġisk ta' Paola f'Ħal-Qormi l-kuluri li ntużaw jixhdu din l-influwenza artistika ta' dan l-artist. Il-fatt li f'dan il-kwadru ġew inklużi dawn iż-żewġ Qaddisin jista jkun ġej mill-fatt li l-kult Katrinjan f'Hal Qormi dak iz-zmien kien wieħed fl'aqwa tiegħu. Tant u hekk li ftit biss il-bogħod minn din il-Knisja hemm oħra ddedikata lil Santa Katerina mibinja fis-sena 1696 u li l-kwadru ta' fuq l-Artal tagħha llum jinsab fil-mużew tal-Knisja Arċipretali ta' San Ġorġ Martri f'Hal Qormi stess. Il-figura ta' Sant'Anna x'aktarx li ġiet inkluża fil- kwadru fuq ix-xewqa ta' xi membru mill-familja li tagħha hija l-Knisja. Din kienet użanza komuni dak iż-żmien u niltaqgħu ma' bosta kwadri li fihom jiġu nklużi Qaddisin fit-tila fuq ix-xewqa ta' xi benefattur partikolari. Kwadru sabiħ ieħor ta' Santa Katerina li nsibu ma' tant oħrajn fil- Gżejjer Maltin. IL-FESTA T-TAJBA LILL KULHADD.